CELEX: 62014CN0449
Language: sl
Date: 2014-09-25 00:00:00
Title: Zadeva C-449/14 P: Pritožba, ki jo je DTS Distribuidora de Televisión Digital, S.A. vložila 25. septembra 2014 zoper sodbo Splošnega sodišča (tretji senat) z dne 11. julija 2014 v zadevi T-533/10, DTS Distribuidora de Televisión Digital proti Komisiji

10.11.2014   
            
            
               SL
            
            
               Uradni list Evropske unije
            
            
               C 395/27
            
         
      Pritožba, ki jo je DTS Distribuidora de Televisión Digital, S.A. vložila 25. septembra 2014 zoper sodbo Splošnega sodišča (tretji senat) z dne 11. julija 2014 v zadevi T-533/10, DTS Distribuidora de Televisión Digital proti Komisiji
      (Zadeva C-449/14 P)
      (2014/C 395/33)
      Jezik postopka: španščina
      
         Stranke
      
      
         Pritožnik: DTS Distribuidora de Televisión Digital, S.A. (zastopnika: H. Brokelmann in M. Ganino, odvetnika)
      
         Druge stranke v postopku: Evropska komisija, Telefónica de España, S.A., Telefónica Móviles España, S.A., Reino de España y Corporación de Radio y Televisión Española, S.A. (RTVE)
      
         Predlogi
      
      
                  —
               
               
                  Sodba Splošnega sodišča z dne 11. julija 2014 v zadevi T-533/10, DTS Distribuidora de Televisión Digital, S.A. proti Evropski komisiji, naj se razglasi za nično in zato naj se na podlagi člena 61 Statuta Sodišča:
                  
                              —
                           
                           
                              na podlagi elementov, ki so na voljo, ugodi zahtevkom, navedenim v tožbi, s katero je bil začet postopek na prvi stopnji, in razveljavi Sklep Komisije 2011/1/EU (1) z dne 20. julija 2010 o shemi državne pomoči C 38/09 (ex NN 58/09), ki jo Španija namerava izvajati za Corporación de Radio y Televisión Española (RTVE); ali
                           
                        
                              —
                           
                           
                              podredno, zadevo naj se vrne Splošnemu sodišču, da odloči ob upoštevanju sodbe Sodišča
                           
                        
            
                  —
               
               
                  Komisiji in intervenientkam v njeno podporo naj se naloži plačilo stroškov tega postopka in postopka pred Splošnim sodiščem.
               
            
         Pritožbeni razlogi in bistvene trditve
      
      
                  1.
               
               
                  
                     Prvi razlog: kršitev člena 107(1) PDEU zaradi napačna razlaga pojma državne pomoči.
                  Z izpodbijano sodbo se krši člen 107(1) PDEU, ker se pojem državne pomoči, in podrobneje, pogoji, ki jih je treba v skladu s sodbo Laboratoires Boiron (2) izpolniti, da bi bilo mogoče davek šteti za sestavni del ukrepa pomoči, razlagajo napačno.
               
            
                  2.
               
               
                  
                     Drugi razlog: kršitev člena 107(1) PDEU, ker se z izpodbijano sodbo ne izvaja celovit nadzor nad obstojem pomoči in se izkrivlja špansko pravo.
                  Z izpodbijano sodbo se krši člen 107(1) PDEU, ker se ne izvaja celovit nadzor nad izpolnjevanjem pogojev, določenih v sodbi Régie Networks (1), da bi se štelo, da je davek, naložen družbi DTS, mogoče šteti za sestavni del pomoči RTVE, in ker se izkrivlja špansko pravo.
               
            
                  3.
               
               
                  
                     Tretji razlog: napačna uporaba prava, ker se uporabi člen 106(2) PDEU.
                  V izpodbijani sodbi se je napačno uporabilo pravo, ker se je napačno uporabilo člen 106(2) PDEU. Trditve družbe DTS – katerih namen je, da se dokaže, da se z načinom financiranja pomoči RTVE nesorazmerno izkrivlja konkurenca – se je izkrivilo, ker se jih razlaga tako, kot da se nanašajo na učinke same pomoči in ne na učinke davka, na podlagi katerega se financira. Zato se z izpodbijano sodbo odloča ultra petita o vprašanji, ki jih družba DTS v zahtevku ni postavila, niti jih Komisija ni obravnavala v svojem sklepu, s čimer je spreminja predmet spora in presega omejitve sodnega nadzora Splošnega sodišča.
               
            
         (1)  UL 2011, L 1, str. 9.
      
         (2)  C-526/04, EU:C:2006:528
      
         (1)  C-333/07, EU:C:2008:764